IHMINEN – Kulttuuritalo | Kulturhuset – Grand – Porvoo | Borgå
Venla- ja Jussi-palkitun Tommi Erosen uusi, kotimainen kantaesitys IHMINEN! kertoo yksinäisyydestä ja maiseman jämähtämisestä. Kiivaasta idealistisesta halusta ymmärtää, kasvaa ja kokea. Pohjattomasta tarpeesta nauttia tasapainosta ja koskemattomuudesta.
IHMINEN! on tilinpäätös. Se on elegia kypsymättömyydelle ja osattomuudelle. Se tutkii omaa napaa. Se on toipilaan huuto HopLopissa.
Ohjaaja Ilari Johansson muistuttaa, että ennen kaikkea kyse on kuitenkin komediasta.
Esityksen kesto noin 2h (sis. väliaika).
Liput voi varata tai ostaa Grand-Luckanin kautta 019582002. Peruslippu 15€, eläkeläiset/opiskelijat/työttömät 13€.
"Ihminen on älyttömän hauska, häpeilemätön, armollinen ja harvinaisen lämmin esitys. Omakin kompurointi näissä olemassaolon kierteissä ja karikoissa alkoi tuntua liikuttavalta ja hassulta, jotenkin siedettävämmältä." YLE / Tuula Viitaniemi, 19.2.2017
"Herkimmissä hetkissään näyttelijä on niin auki, että katsomossa kouraisee sydänalasta. Itku ja nauru sekoittuvat. Ihminen! on inhimillinen monologi." Helsingin Sanomat / Laura Kytölä, 12.2.2017
"Erosessa on jotain samaa kuin Gary Oldmanissa, sellaista hiljaista charmia joka hiipii iholle salakavalasti. Tässä esityksessä ihminen on alasti, henkisesti paljaana." Paljon melua teatterista -blogi, 11.2.2017
"Itsetutkiskelumatkallaan mies päätyy lopulta astraaliprojektion kurssille, jota vetää pakonomaisesti silmää iskevä savolaisukko. Viimeistään tämä epäilyttävä elämäntaitoguru saa yleisönkin unohtamaan itsensä, irtaantumaan ruumistaan ja nauramaan estoitta". MinäKertoja -blogi, 26.2.2017